

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky: „****Návrh, dodávka kompresora regulačného vzduchu s nadradeným riadiacim systémom“**

Martin, 03/2025

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto (ďalej aj len MHTH)

IČO: 36 211 541

1. **Predmet zákazky**

Predmetom zákazky bude vykonanie diela „**Návrh, dodávka kompresora regulačného vzduchu s nadradeným riadiacim systémom**“.

Podrobnejšie vymedzenie predmetu zákazky tvorí časť 3 - Opis predmetu zákazky.

1. **Typ zmluvy**

Výsledkom obstarávania bude vystavenie objednávky / uzatvorenie zmluvy.

Podrobné vymedzenie zmluvných podmienok tvorí samostatnú časť 5 - Obchodné podmienky.

1. **Miesto a termín realizácie predmetu zákazky**

Miesto realizácie: MH Teplárenský holding, a.s. závod Martin, Robotnícka 17, 036 80 Martin

Termín realizácie: do **14 týždňov** od podpisu objednávky, max. **8/2025**

1. **Obhliadka miesta realizácie zákazky**

Pre získanie informácií potrebných k spracovaniu ponuky je obhliadka miesta realizácie zákazky povinná. Účastníci, ktorí prejavia záujem o vykonanie ohliadky miesta realizácie zákazky, dostanú informácie u zodpovednej osoby obstarávateľa – Ing. Rastislav Košút, +421 907 338 876, rastislav.kosut@mhth.sk.

1. **Vysvetľovanie a doplnenie súťažných podkladov**

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky prostredníctvom modulu „Zapečatené ponuky“.

 Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme najneskôr 3 dni pred uplynutím lehoty na predkladanie ponúk.

 Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:

* 1. Súhlas s obsahom „Čestné vyhlásenie účastníka MHTH.docx, ktoré tvorí prílohu tejto pozvánky. Urobíte tak vo voliteľných podmienkach. V prípade nesúhlasu budete zo súťaže vylúčení.
	2. Súhlas s obsahom „Všeobecné zmluvné podmienky pre nákup\_MHTH.docx“, ktoré tvorí prílohu tejto pozvánky. Urobíte tak vo voliteľných podmienkach. V prípade nesúhlasu budete zo súťaže vylúčení.
	3. Doklad preukazujúci, že účastník je výrobca alebo autorizovaný distribútor resp. autorizovaná servisná spoločnosť na požadované zariadenia – predmet súťaže.
	4. Dodaciu lehotu v týždňoch od objednania. Urobíte tak vo voliteľných podmienkach. Termín inštalácie, odskúšania je do max. 8/2025
	5. Cenovú ponuku s opisom technického riešenia, s podrobnou špecifikáciou pre ponúkaný kompresor s nadradeným riadiacim systémom vrátane:
* Dodávky,
* Osadenia
* Zapojenia
* funkčnej skúšky
* revízie
	1. Referencie o vykonávaní montáží, revízií, opráv, nastavovaní rovnakých resp. obdobných zariadení za posledné 3 roky, s hodnotou každej zákazky minimálne 20 000 EUR bez DPH

Požadované referencie budú obsahovať:

* + obchodné meno a sídlo odberateľa,
	+ stručný opis predmetu zákazky,
	+ celkový finančný objem v € bez DPH
	+ rok realizácie (lehota realizácie),
	+ meno a priezvisko, telefónne číslo a email kontaktnej oprávnenej osoby odberateľa, u ktorej je možné si tieto údaje overiť.
	1. doklad o oprávnení podnikať, respektíve doklad o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky,

**Účastník predloží požadované doklady elektronicky v systéme PROeBIZ.**

1. **Predloženie ponuky**

 Účastník môže predložiť iba jednu ponuku. Účastníkom sa nepovoľuje predložiť variantné riešenie. Ak súčasťou ponuky bude aj variantné riešenie, toto nebude brané do úvahy.

 Účastník predkladá ponuku elektronicky v module „Zapečatené ponuky“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk**

Lehota na predkladanie ponúk: **14.4.2025, 18:00 hod.**

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

 Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „Zapečatené ponuky“ oznámenie o vylúčení, s uvedením dôvodov vylúčenia ponuky.

 Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „Zapečatené ponuky“ obstarávateľ výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

 Obstarávateľ môže požiadať elektronicky prostredníctvom modulu „Zapečatené ponuky“ účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

 Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „Zapečatené ponuky“.

1. **Vyhodnotenie ponúk**

 Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti 2. Kritérium na vyhodnotenie ponúk.

1. **Platnosť ponuky**

Lehota viazanosti ponúk je stanovená do 31.05.2025

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk je najnižšia cena za dodanie predmetu obstarávania vyjadrená v eurách, s uvedením ceny bez DPH, vypočítaná podľa časti 4 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 - OPIS PREDMETU ZÁKAZKY**

Kompresory v budove kompresorovej stanice okrem zabezpečenia ovládacieho vzduchu v požadovanej kvalite pre prevádzku kotolne dodávajú vzduch i na nepretržitú prevádzku AMS analyzátora MCA10 HWIR, prevádzku vysávača na biomase, občasne i pre prevádzku CHUV na pranie filtrov. Uvažované je doplnenie nového kompresora kapacitne ako náhrada jedného zo starších kompresorov na zabezpečenie regulačného (ovládacieho) vzduchu pre prevádzku v požadovanej kvalite a množstve. Súčasné kompresory sú z rokov 2004, 2008 a 2010, 2023. S doplnením technológie denitrifikácie na kotol K4 sa zvýšila potreba vzduchu pre prevádzku a zariadenia sú v prevádzke skoro nonstop. Na kompresoroch GA 30+ a GA 30VSD je počet prevádzkových hodín cez 90 000 hod. a blížiace sa k ďalšej generálnej oprave. I napriek pravidelnému servisu je odporúčaná obmena, modernizácia zariadení. Pri novom zariadení uvažujeme s nadradenou reguláciou kompresorov a vyvedenie signálov do riadiaceho systému kotolne.

**Technické požiadavky:**

Náhrada pôvodného zariadenia GA30VSD

Okrem prevádzky kotolne je vzduch občasne používaný i pre prevádzku CHUV na pranie filtrov a nepretržitú prevádzku AMS analyzátora MCA10 HWIR, vysávača drevnej štiepky

* výkonnosť 20 - 110 l/s pri tlaku 7 bar
* hladina hluku < 70 dB
* istenie prívodného kábla (A) zodpovedajúci výkonu zariadenia
* výkon motora kompresora 30 kW
* prierez prívodného kábla (mm2) zodpovedajúci výkonu zariadenia
* skrutkový kompresor so vstrekovaním oleja riadený frekvenčným meničom
* vstavaný kondenzačný sušič
* filter na vstupe vzduchu do zariadenia
* regulácia teploty oleja chladiacim ventilátorom s premennými otáčkami ladené s inteligentným termostatickým ventilom. Termostatický ventil riadený na základe údajov zo snímača vonkajšej teploty
* motor triedy IE5 s permanentným magnetom, olejom chladený s krytím IP66, ventilátor riadený frekvenčným meničom
* uzavretý hnací mechanizmus, chránený proti prachu, nečistotám, vlhkosti
* priamy pohon skrutkového elementu bez prevodovky a spojky
* riadiaca jednotka indikácia stavu kompresora, ovládanie bude pripojené priamo s RIS kotolne
* predpríprava na komunikáciu s riadiacim systémom Honeywell, ovládanie a zobrazenie stavových údajov kompresora, diaľkové monitorovanie chodu kompresora
* napájanie kompresora z jestvujúceho rozvádzača umiestneného v kompresorovej stanici
* inštalácia zariadenia na pôvodný základ jestvujúceho kompresora GA30VSD, v prípade potreby úpravy základu, ponúkajúci tieto úpravy zahrnie v cene ponuky
* základný servisný interval kompresora min. 4 000 prevádzkových hodín

Nadradený riadiaci systém kompresorov:

* schopný efektívne (prevádzkovať kompresory s FM v optimálnych otáčkach) riadiť jestvujúce kompresory spolu s novým kompresorom
* možnosť diaľkového monitorovania
* možnosť výstupu/komunikácie Profibus, Modbus

**Predmet zákazky:**

* spracovanie zákazka „na kľúč“ návrh, dodávka kompresora regulačného vzduchu, nadradená regulácia celej kompresorovej stanice, vyvedenie signálov do riadiaceho systému kotla (Honeywell), úprava základu pod kompresor, zapojenie, funkčná skúška, revízia
* odvoz a likvidácia vzniknutého odpadu
* skreslenie skutkového stavu kompresorovej stanice – zapojenie potrubí
* odovzdanie sprievodnej technickej dokumentácie, atesty, osvedčenia o dodaných zariadeniach, technické manuály v slovenskom jazyku
* rozpočet

Protiplnenie obstarávateľa:

* Vstupné bezpečnostné školenie
* Priestory na uloženie materiálu a zriadenie staveniska
* Dostupnú výkresovú dokumentáciu, štítkové údaje zariadení
* Elektrickú energiu, pitnú vodu počas vykonávania prác
* Sociálne priestory, šatne

**ČASŤ 4 - SPÔSOB URČENIA CENY**

Cena musí byť stanovená v zmysle zákona NR SR č. 18/1996 Z. z. o cenách v znení zákona č.196/2000 Z. z., vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení vyhlášky MF SR č. 375/1999 Z. z.

Účastníkom navrhovaná celková cena diela v ponuke bude uvedená v eurách bez DPH.

**Účastník v ponuke predloží podrobnú kalkuláciu ponukovej ceny.**

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú stanovené Všeobecnými zmluvnými podmienkami MHTH, ktoré sú súčasťou týchto súťažných podkladov.